  Анжелика Тихонова корреспондент 3-тӥ инвожое Ижкарын Калыкъёслэн эшъяськон юртазы Удмуртиысь лулчеберетъя йӧскалык огазеяськонъёсысь пиналъёс понна нырысетӥ фестиваль ортчытозы. Сое радъяны элькунысьтымы немецъёслэн лулчеберетъя йӧскалык автономизы кичӧлтон сётӥз. Со сярысь ивортодэтъя «Удмуртия» агентстволэн корреспондентэзлы огазеяськонлэн тӧроез Майя Шушкова вераз. Солэн кылъёсызъя, ужрадэ куать команда пыриськоз: удмурт но бигер гимназиосысь дышетскисьёс, озьы ик немец, еврей, армян но азербайджан пиналъёс. Оскиськом, вуоно арын командаосмы тросгес луозы. Оло, таджикъёс но мылкыд карозы Майя Шушкова, Удмуртиысь немецъёслэн лулчеберетъя йӧскалык огазеяськонзылэн тӧроезФестивале пыриськисьёс ас лулчеберетэнызы тодматозы но мукет калыкъёс сярысь тунсыкозэ, выльзэ тодозы. Со понна соос ас кылъёсынзы плакатъёс дасялозы, тулыс шулдыръяськонъёсъя сценкаосты синхрон амалэн берыктыса возьматозы. Со сяна, пиналъёс мукет командаослы ас калыксы сярысь юанъёс сётъялозы. Озьы ик соос йӧскалык сиён-юонъёссэс пӧралозы но соосын вакчияк тодматозы, ог-огзэс куноятозы. Тегъёс: Лулчеберет Ижкар Удмуртия нылпиос Калыкъёслэнэшъяськонюртсы йӧслыкъёс  